Christophe Castaner

Christophe Castaner, nascut lo 3 de genièr de 1966 a Oliulas (Var), es un jurista e òme politic francés.

Deputat dels Aups d'Auta Provença, cap de lista del Partit socialista a las eleccions regionalas en  Provença-Aups-Còsta d'Azur, rejonh lo movement En marche ! d'Emmanuel Macron en 2016. 

Es lo pòrtavotz d'Emmanuel Macron pendent la campanha electorala per l'eleccion presidenciala de 2017. Lo 17 de mai de 2017, ven Secretari d'Estat encargat de las Relacions amb lo Parlament, Pòrtavotz del govèrn d'Édouard Philippe.
Es nomenat ministre de l'Interior en octobre de 2018.
 Biografia 

 Originas e formacion 
Nascut lo 3 de genièr de 1966 a Oliulas (Var), Christophe Castaner es maridat e paire de dos enfants.

Diplomat de la facultat de drech d’Ais, es titulari d’un DESS de jurista d’afars internacionals e d’un diplòma de sciéncias penalas e de criminologia.

 Carrièra politica 

 Elegit local 
Après una primièra experiéncia al sen de la Banca nacionala de París al cap servici juridic de la societat, es recrutat al cap de collectivitats localas a Avinhon e París. Ven en 1995 director de cabinet de Tony Dreyfus, alara cònsol màger del 10n arrondiment de París.

Conselhièr tecnic de la ministra de la Cultura Catherine Trautmann en 1997, ven son cap de cabinet en 1998 abans de venir cap de cabinet de Michel Sapin, alara ministre de la Foncion publica e de la Reforma de l'Estat, de 2000 a 2002.

Christophe Castaner se presenta en 2001 per èsser cónsol de Forcauquier. Ganah fàcia al cónsol màger en plaça, Pierre Delmar, elegit RPR dempuèi 1983.

En 2004, elegit conselhièr regional de Provença-Aups-Còsta d'Azur, li confia lo president Michel Vauzelle lo cap de l’acapçament dels territòris. De nòu es elegit en 2010 e encargat d’una novèla delegacion: emplec, economia, ensenhament superior e novellum.

De nòu elegeit cónsol màger de Forcauquier e president de la comunautat de comunas del país de Forcauquier e mont de Lure en 2008, es un actor actiu del País d'Auta-Provença que faguèt espellirSite de Christophe Castaner au PS.

De nòu elegeit cónsol màger de Forcauquier lo 23 de març de 2014 fàcia Sébastien Ginet (UMP)https://web.archive.org/web/20150924025141/http://www.hauteprovenceinfo.com/article-3892-forcalquier-christophe-castaner-reelu-a-l-39arrache.html. L'11 d'abril de 2014, son vice-president, Pierre Garcin, li succedís a la presidéncia de la comunautat de comunas de Forcauquier e mont de Lure.

Christophe Castaner es designat lo 5 de febrièr de 2015 cap de lista per las eleccions regionalas de 2015 en Provença-Aups-Còsta d'Azur pels militants del Partit socialista par 55 % dels vòtes, passant Patrick Allemand (31 %) e Elsa di Méo (14 %). Obten al primièr torn 17 % contra 40,55 % pel Front nacional (FN) e 26,47 % per Les Républicains (LR). Seguissent la decision del Partit socialistaRégionales 2015: Christophe Castaner a plié «sous la pression» de Paris, 20minutes.fr, 8 décembre 2015, Christophe Castaner decidís de presentar pas sa lista al segond torn per empachar l'FNEn Paca, la «décision lourde et difficile» de Castaner, Stéphanie Harounyan, libération, 7 décembre 2015. Aquela causida permet l'eleccion de Christian Estrosi amb 54,8 % dels vòtes.

 Carrièra politica nacionale 

 Deputat dels Aups d'Auta Provença, 
Lo 17 de julhet de 2012, es elegit per la 2a circonscripcion deputat dels Aups d'Auta Provença fàcia al candidat UMP, Jean-Claude Castel, cònsol màger de Corbièras (Provença).

Membre de la commission de las finanças de l'Assemblada nacionala, es nomenat en julhet 2012 raportaire especial dels budgets del trabalh e de l'emplec. 

Lo 20 de junh de 2014, Manuel Valls, Primièr ministre, confièt per decret a Christophe Castaner la vice-presidéncia del Conselh d'orientacion de la participacion, de l'interèssament, de l'estalvi salarial e de l'accionariat salariat. Aquela instància es encargada de realizar las negociacions futuras amb lo partenaris socials sus l'evolucion d'aque dispositiu.

Es raportaire de la lei per la creissença, l'activitat e l'egalitat de las escasenças economicas, dicha lei Macron..

Es lo pòrtavotz e sosten d'Emmanuel Macron pendent la campanha electorala per l'eleccion presidenciala de 2017. 

 Secretari d'Estat encargat de las Relacions amb lo Parlament,  Pòrtavotz del govèrn 
Lo 17 de mai de 2017, es nomenat Secretari d'Estat encargat de las Relacions amb lo Parlament. Es designat Pòrtavotz del govèrn d'Édouard Philippe. 

 Nòtas e referéncias 

Categoria:Cònsol màger PS
Categoria:Personalitat del Partit Socialista (França)
Categoria:Naissença en 1966